Berlingske Tidende, 1832-04-14
En Jrlandsk Nationalfordom har efter Choleras Udbrud foruroeliget Hovedstadens Jndvaanere. Jrlænderne ville nemlig paa ingen Maade tillade, at deres af Cholera døde Landsmænds Liig begraves, førend de have vaaget det almindelige Antal Nætter over dem og som sædvanligt beruset sig. Men Regjeringen vil sørge for, at disse uvidende Mennesker ikke længere skulle sætte Byen i Fare. Den anordnede overordentlige Bode, Beder og Fastedag blev i det mindste af de dannede Folkeclasser helligholdt med udvortes Anstand. Kirkerne vare fulde, især bemærkedes mange Damer, der holdtes hensigtsmæssige Prædikener, og de forordnede Bønner vare saa fyndige, at de vist hos ikke Faa efterlode et velgjørende Jndtryk. Mange fastede, som Skik og Brug er paa en saadan Dag i England; de fleste nojedes med den paa Langfredag sædvanligen Fastespise, nemlig saltet Cablieu med Æggesaucai Stedet for Kjød. - Uagtet Regjeringens Bekjendtgjørelse, at afværge det Pøbelopløb, hvormed paa denne Dag var truet, og uagtet dens Opfordring, at hver velsinded Undersaat burde afholde sig fra Sligt, samledes dog en talrig Mængde, ifølge den første Plan, i Finsbury=Sqvare, en Plads ved den nordøstlige Ende af Gammelbyen, hvorfra Toget skulde begive sig til de Qvarterer af Stadens vestlige Districter, som især beboes af Fornemme. Planen til denne Forsamling var egentlig udgaaet fra de arbeidende Classers politiske Samfund, som blev organiseret af nogle Demagoger, fordi den politiske Forening", som dannedes under Sir Fr. Burdetts Forsæde, syntes dem endnu altfor aristocratisk. Af hiint Samfund vare omtrent Ti Tusinde Personer forsamlede; man maa lade dem vederfares den Retfærdighed, at de ikke kunde havt nogen voldsom Hensigt, da mange af dem havde deres Koner med sig. Men der sluttede sig mange Tusinde af anden Pøbel til dem, og dersom man tør dømme at Phystognomier, havde ikke faa af dem Lyst til, at spectaculere a la Bristol. Jgjennem City, der har sit eget Politie, fandt Processionen ingen Hindringer; men saasnart de kom til det ny Politie=District, vistes de tilbage af omtrent Fire Tusinde Politiebetjente, der havde deelt sig i forskjellige Afdelinger. Skaren gav for det meste efter uden at gjøre Modstand, bøiede indi Sidegaderne, og søgte af Omveje at komme videre. Men tilsidst, da Pøbelen stedse mødte flere Modstandere, vilde den ikke længere lade sig styre af dem, der agerede Anførere, og gav sig paa adskillige Steder i Slagsmaal med Politiet. Af dette var kun den Afdeling, der stod ved Temple Bar bevæbnet med Sabler; Resten havde kun Stokke; men da Pøbelhoben for det meste indskrænkede sig til at kaste med Stene og Skarn, og overhovedet sloges uden Plan og Jver, saa gik Politiet stedse af med Seiren, og efterat der paa begge Sider havde vanket Buler og blodige Hoveder, og nogle af Pøbelen vare blevne arresterede, adspredte Hoben sig, saa at det om Aftenen overalt var temmelig roeligt. Sandsynligviis vil man heller ikke videre straffe Arrestanterne for deres Slagsmaal med Politiet; dog vil det maaskee koste En Livet, der med et Tin=Ølkrus har slaaet Hjerneskallen itu paa en Politiebetjent, som han først havde kastet til Jorden, saa at Manden virkelig ligger for Døden. - Paa Fastedagen indsamledes efter Bispen af Londons Opfordring betydelige Collecter, men om de endog beløb sig til 100,000 Pd. St., vilde denne Sum ikke være tilstrækkelig til at raade Bod paa den Elændighed, hvori saa mange Mennesker vansmægte i denne uhyre Bye, især Jrlændere, der, som Fremmede, ikke kunne gjøre Krav paa nogen lovlig Understyttelse, og, af Frygt for at blive transporterede hjen, hvor den visse Hungersdod venter dem, hellere lide den gyseligste Mangel, end ansøge om Understyttelse. Hr. Trench, som tilligemed en catholsk Præst har gjennemkrøbet alle Jammerens Huler i Southwark, har udstedt en Opfordring til de Jrlandske Godseiere, der opholde sig i England, om at ile deres ulykkelige Landsmænd til Hjelp. Formodentlig vil man hertil anvende de Subscriptioner, der allerede ere aabnede; maaskee kunde Regjeringen ogsaa finde sig beføiet til, i dette overordentlige Tilfælde, at føje de nødvendige Foranstaltninger.